P6_TA(2005)0128

Αποθέματα γλώσσας *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη θέσπιση μέτρων αποκατάστασης των αποθεμάτων γλώσσας στη Δυτική Μάγχη και το Βισκαϊκό Κόλπο (COM(2003)0819 — C5-0047/2004 — 2003/0327(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2003)0819) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C5-0047/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Αλιείας (A6-0050/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Τίτλος

Κανονισμός του Συμβουλίου με αντικείμενο τη θέσπιση μέτρων αποκατάστασης των αποθεμάτων γλώσσας στη Δυτική Μάγχη και το Βισκαϊκό Κόλπο | Κανονισμός του Συμβουλίου με αντικείμενο τη θέσπιση σχεδίου διαχείρισης των αποθεμάτων γλώσσας στη Δυτική Μάγχη και το Βισκαϊκό Κόλπο (Η έγκριση της τροπολογίας αυτής συνεπάγεται την αντικατάσταση των όρων "μέτρων αποκατάστασης" από τους όρους "σχεδίου διαχείρισης" σε ολόκληρο το υπό εξέταση νομοθετικό κείμενο με εξαίρεση την παράγραφο 3 του άρθρου 3). |

Τροπολογία 2

Αιτιολογική σκέψη 1

(1) Σύμφωνα με πρόσφατες επιστημονικές συμβουλές του Διεθνούς Συμβουλίου για την Εξερεύνηση της Θάλασσας (ICES), τα αποθέματα γλώσσας στις διαιρέσεις ICES VIIe και VIIIa, b σημείωσαν επίπεδα θνησιμότητας λόγω της αλιείας τα οποία μείωσαν τις ποσότητες ώριμων για αναπαραγωγή ψαριών στη θάλασσα σε βαθμό ώστε τα αποθέματα να μη μπορούν να αυτοαναπληρωθούν μέσω αναπαραγωγής και ως εκ τούτου να απειλούνται με κατάρρευση. | Διαγράφεται |

Τροπολογία 3

Αιτιολογική σκέψη 2

(2) Πρέπει να ληφθούν μέτρα για τη θέσπιση πολυετών σχεδίων αποκατάστασης των αποθεμάτων αυτών σύμφωνα με τις διατάξεις του άρθρου 5 του κανονισμού (ΕΚ) αριθ. 2371/2002 του Συμβουλίου της 20ής Δεκεμβρίου 2002 για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής. | (2) Θα πρέπει να ληφθούν μέτρα διαχείρισης των αποθεμάτων αυτών σύμφωνα με τις διατάξεις του άρθρου 6 του κανονισμού (ΕΚ) αριθ. 2371/2002 του Συμβουλίου της 20ής Δεκεμβρίου 2002 για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής. |

Τροπολογία 4

Αιτιολογική σκέψη 3

(3) Οι στόχοι των σχεδίων πρέπει να είναι η αποκατάσταση των αποθεμάτων αυτών σε ασφαλή βιολογικά επίπεδα εντός πέντε έως δέκα ετών. | (3) Οι στόχοι των σχεδίων πρέπει να είναι να διασφαλισθεί ότι τα αποθέματα αυτά θα παραμείνουν εντός ασφαλών βιολογικών επιπέδων. |

Τροπολογία 5

Αιτιολογική σκέψη 3α (νέα)

| (3α) Στόχος της νέας κοινής αλιευτικής πολιτικής είναι να επιτρέψει την βιώσιμη εκμετάλλευση των ζώντων υδρόβιων πόρων λαμβάνοντας υπ' όψη με ισόρροπο τρόπο τις περιβαλλοντικές, κοινωνικές και οικονομικές παραμέτρους. |

Τροπολογία 6

Αιτιολογική σκέψη 3β (νέα)

| (3β) Κατά την εφαρμογή του σχεδίου, η Επιτροπή και τα κράτη μέλη διασφαλίζουν την πλήρη συμμετοχή των Περιφερειακών Γνωμοδοτικών Συμβουλίων και άλλων ενδιαφερομένων μερών. |

Τροπολογία 7

Αιτιολογική σκέψη 5

(5) Τα απόλυτα μεγέθη των σχετικών αποθεμάτων, όπως εκτιμώνται από την ΕΤΟΕΑ και το ICES, είναι υπερβολικά αναξιόπιστα προκειμένου να χρησιμοποιηθούν ως στόχοι για την αποκατάσταση και, ως εκ τούτου, οι στόχοι πρέπει να εκφράζονται σε ποσοστά θνησιμότητας λόγω αλιείας. | Διαγράφεται |

Τροπολογία 8

Αιτιολογική σκέψη 6

(6) Για την επίτευξη του στόχου αυτού τα επίπεδα ποσοστών θνησιμότητας λόγω αλιείας πρέπει να ελέγχονται έτσι ώστε να υπάρχει μεγάλη πιθανότητα μείωσης των ποσοστών αυτών από έτος σε έτος. | Διαγράφεται |

Τροπολογία 9

Αιτιολογική σκέψη 8

(8) Μόλις επιτευχθεί η αποκατάσταση των αποθεμάτων, το Συμβούλιο πρέπει να αποφασίσει, κατόπιν προτάσεως της Επιτροπής, τη λήψη μέτρων παρακολούθησης σύμφωνα με τις διατάξεις του άρθρου 6 του κανονισμού (ΕΚ) αριθ. 2371/2002. | Διαγράφεται |

Τροπολογία 10

Άρθρο 2

Το σχέδιο αποκατάστασης έχει ως στόχο την ανασύσταση των σχετικών αποθεμάτων γλώσσας σε ασφαλή βιολογικά όρια. | Το σχέδιο διαχείρισης έχει ως στόχο τη διατήρηση των σχετικών αποθεμάτων γλώσσας σε ασφαλή βιολογικά όρια. |

Τροπολογία 12

Άρθρο 3, παράγραφος 2

2. Στην περίπτωση που η Επιτροπή διαπιστώσει, βάσει της ετήσιας αξιολόγησης, ότι οποιοδήποτε από τα σχετικά αποθέματα έχει επιτύχει τον στόχο που καθορίζεται στο άρθρο 2, το Συμβούλιο αποφασίσει με ειδική πλειοψηφία, κατόπιν προτάσεως της Επιτροπής, την αντικατάσταση για το εν λόγω απόθεμα του σχεδίου αποκατάστασης που προβλέπεται στον παρόντα κανονισμό με σχέδιο διαχείρισης σύμφωνα με το άρθρο 6 του κανονισμού (ΕΚ) αριθ. 2371/2002. | Διαγράφεται |

Τροπολογία 13

Άρθρο 3, παράγραφος 3

3. Στην περίπτωση που η Επιτροπή διαπιστώσει, με βάση την ετήσια αξιολόγηση, ότι οποιοδήποτε από τα σχετικά αποθέματα γλώσσας δεν παρουσιάζει σαφή σημεία αποκατάστασης, το Συμβούλιο αποφασίζει με ειδική πλειοψηφία, κατόπιν προτάσεως της Επιτροπής, τη λήψη πρόσθετων ή/και εναλλακτικών μέτρων για τη διασφάλιση της αποκατάστασης του σχετικού αποθέματος. | 3. Στην περίπτωση που η Επιτροπή διαπιστώσει, με βάση την ετήσια αξιολόγηση, ότι οποιοδήποτε από τα σχετικά αποθέματα γλώσσας παρουσιάζει κινδύνους κατάρρευσης, το Συμβούλιο αποφασίζει με ειδική πλειοψηφία, κατόπιν προτάσεως της Επιτροπής, τη λήψη πρόσθετων ή/και εναλλακτικών μέτρων για τη διασφάλιση της αποκατάστασης του σχετικού αποθέματος. |

Τροπολογία 14

Άρθρο 5, παράγραφος 1

1. Στην περίπτωση που το ποσοστό θνησιμότητας λόγω αλιείας για ένα από τα σχετικά αποθέματα γλώσσας εκτιμήθηκε από την ΕΤΟΕΑ, υπό το πρίσμα της πλέον πρόσφατης έκθεσης του ICES, ότι βρίσκεται πάνω από το 0,14 ανά έτος, τα TAC για το απόθεμα αυτό δεν πρέπει να υπερβαίνουν το επίπεδο των αλιευμάτων, το οποίο, σύμφωνα με την επιστημονική αξιολόγηση της ΕΤΟΕΑ υπό το πρίσμα της πλέον πρόσφατης έρευνας του ICES, θα έχει ως αποτέλεσμα τη μείωση κατά: α)20%του ποσοστού θνησιμότητας λόγω αλιείας κατά το έτος εφαρμογής του σε σύγκριση με το ποσοστό θνησιμότητας λόγω αλιείας που υπολογίστηκε για το προηγούμενο έτος όσον αφορά το απόθεμα γλώσσας στη διαίρεση VIIe·β)35%του ποσοστού θνησιμότητας λόγω αλιείας κατά το έτος εφαρμογής του σε σύγκριση με το ποσοστό θνησιμότητας λόγω αλιείας που υπολογίστηκε για το προηγούμενο έτος όσον αφορά το απόθεμα γλώσσας στις υποδιαιρέσεις VIIIa και b. | 1. Τα TAC δεν υπερβαίνουν ένα επίπεδο αλιευμάτων η επιστημονική αξιολόγηση των οποίων από την ΕΤΟΕΑ, η οποία πραγματοποιείται βάσει της τελευταίας έκθεσης του CIEM, θα έχει αποδείξει ότι θα προκαλέσει αύξηση κατά 15% των ποσοτήτων ενήλικων ιχθύων στην θάλασσα, στο τέλος του έτους εφαρμογής της, εν σχέσει προς τις ποσότητες που υπολογιζόταν ότι βρίσκονταν στη θάλασσα στην αρχή του υπό εξέτασιν έτους. |

Τροπολογία 15

Άρθρο 5, παράγραφος 2

2. Στην περίπτωση που το ποσοστό θνησιμότητας λόγω αλιείας για κάποιο από τα σχετικά αποθέματα γλώσσας εκτιμήθηκε από την ΕΤΟΕΑ, υπό το πρίσμα της πλέον πρόσφατης έκθεσης του ICES, ότι είναι ίσο ή κατώτερο από 0,14 ετησίως, τα TAC για το απόθεμα αυτό καθορίζονται σε επίπεδο αλιευμάτων το οποίο, σύμφωνα με την επιστημονική αξιολόγηση της ΕΤΟΕΑ υπό το πρίσμα της πλέον πρόσφατης έκθεσης του ICES, θα έχει ως αποτέλεσμα ποσοστό θνησιμότητας λόγω αλιείας: α)0,11 ετησίως κατά το έτος εφαρμογής του σε σχέση με το απόθεμα γλώσσας στη διαίρεση VIIe·β)0,09 ετησίως κατά το έτος εφαρμογής του σε σχέση με το απόθεμα γλώσσας στις διαιρέσεις VIIIa και b. | 2. Το Συμβούλιο δεν εγκρίνει τα TAC για τα οποία η ΕΤΟΕΑ προβλέπει, βάσει της τελευταίας έκθεσης του CIEM, ότι θα είχαν ως συνέπεια, κατά το έτος της εφαρμογής τους, ποσοστό θνησιμότητας λόγω αλιείας ανώτερο από τις παρακάτω τιμές: Γλώσσα του Βισκαϊκού κόλπου: 0,36· Γλώσσα Δυτικής Μάγχης: ποσοστό που πρέπει να καθορισθεί βάσει της μεταγενέστερης γνωμοδότησης του CIEM, μετά την ενσωμάτωση των σειρών δεδομένων ορισμένων χωρών που δεν έχουν ληφθεί υπόψη μέχρι σήμερα. |

Τροπολογία 16

Άρθρο 6, παράγραφοι 1 και 2

1. Από το πρώτο έτος εφαρμογής του παρόντος κανονισμού εφαρμόζονται οι ακόλουθοι κανόνες: α)στην περίπτωση που η εφαρμογή των διατάξεων του άρθρου 5 οδηγήσει σε TAC τα οποία υπερβαίνουν τα TAC του προηγούμενου έτους κατά περισσότερο από 25 %, το Συμβούλιο θεσπίζει TAC τα οποία δεν υπερβαίνουν περισσότερο από 25% τα TAC του προηγούμενου έτους, ήβ)στην περίπτωση που η εφαρμογή του άρθρου 5 οδηγήσει σε TAC τα οποία υπολείπονται περισσότερο από 25% των TAC του προηγούμενου έτους, το Συμβούλιο θεσπίζει TAC τα οποία δεν υπολείπονται περισσότερο από 25% των TAC του προηγούμενου έτους. | |

2. Από το δεύτερο έτος εφαρμογής του παρόντος κανονισμού εφαρμόζονται οι ακόλουθοι κανόνες: α)στην περίπτωση που η εφαρμογή των διατάξεων του άρθρου 5 οδηγήσει σε TAC τα οποία υπερβαίνουν τα TAC του προηγούμενου έτους κατά περισσότερο από 15 %, το Συμβούλιο θεσπίζει TAC τα οποία δεν υπερβαίνουν περισσότερο από 15 % τα TAC του προηγούμενου έτους, ήβ)στην περίπτωση που η εφαρμογή του άρθρου 5 οδηγήσει σε TAC τα οποία υπολείπονται περισσότερο από 15 % των TAC του προηγούμενου έτους, το Συμβούλιο θεσπίζει TAC τα οποία δεν υπολείπονται περισσότερο από 15 % των TAC του προηγούμενου έτους. | 2. Από το πρώτο έτος εφαρμογής του παρόντος κανονισμού εφαρμόζονται οι ακόλουθοι κανόνες: α)στην περίπτωση που η εφαρμογή των διατάξεων του άρθρου 5 οδηγήσει σε TAC τα οποία υπερβαίνουν τα TAC του προηγούμενου έτους κατά περισσότερο από 15 %, το Συμβούλιο θεσπίζει TAC τα οποία δεν υπερβαίνουν περισσότερο από 15 % τα TAC του προηγούμενου έτους, ήβ)στην περίπτωση που η εφαρμογή του άρθρου 5 οδηγήσει σε TAC τα οποία υπολείπονται περισσότερο από 15 % των TAC του προηγούμενου έτους, το Συμβούλιο θεσπίζει TAC τα οποία δεν υπολείπονται περισσότερο από 15 % των TAC του προηγούμενου έτους. |

Τροπολογία 17

Κεφάλαιο ΙΙΙ

| Το κεφάλαιο αυτό διαγράφεται. |

Τροπολογία 18

Άρθρο 16

Κατά παρέκκλιση του άρθρου 5 παράγραφος 2 του κανονισμού (ΕΟΚ) αριθ. 2807/83 της Επιτροπής της 22ας Σεπτεμβρίου 1983 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών, το επιτρεπόμενο περιθώριο ανοχής κατά την εκτίμηση των ποσοτήτων σε χιλιόγραμμα οι οποίες διατηρούνται επί των σκαφών, είναι 5% επί του αριθμού που έχει εγγραφεί στο ημερολόγιο. | Κατά παρέκκλιση του άρθρου 5, παράγραφος 2, του κανονισμού (ΕΟΚ) αριθ. 2807/83 της Επιτροπής της 22ας Σεπτεμβρίου 1983 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών, το επιτρεπόμενο περιθώριο ανοχής κατά την εκτίμηση των ποσοτήτων σε χιλιόγραμμα οι οποίες διατηρούνται επί των σκαφών, ανέρχεται σε 8% επί της ποσότητας που έχει καταγραφεί στο ημερολόγιο. Εάν στην κοινοτική νομοθεσία δεν έχει καθορισθεί συντελεστής μεταφοράς, ισχύει ο συντελεστής μεταφοράς του κράτους μέλους του οποίου τη σημαία φέρει το σκάφος. |

Τροπολογία 19

Άρθρο 17

Οι αρμόδιες αρχές ενός κράτους μέλους εξασφαλίζουν ότι οποιαδήποτε ποσότητα γλώσσας άνω των 50 χιλιογράμμων, η οποία αλιεύθηκε σε οποιαδήποτε από τις περιοχές που προσδιορίζονται στο άρθρο 1 ζυγίζεται πριν από την πώληση σε ζυγούς ιχθυόσκαλας. | Οι αρμόδιες αρχές ενός κράτους μέλους εξασφαλίζουν ότι οποιαδήποτε ποσότητα γλώσσας άνω των 100 χιλιογράμμων, η οποία αλιεύθηκε σε οποιαδήποτε από τις περιοχές που προσδιορίζονται στο άρθρο 1 ζυγίζεται πριν από την πώληση σε ζυγούς ιχθυόσκαλας. |

Τροπολογία 20

Άρθρο 19, παράγραφος 1

1. Οι αρμόδιες αρχές ενός κράτους μέλους μπορούν να απαιτήσουν τη ζύγιση οποιασδήποτε ποσότητας γλώσσας άνω των 50 χιλιογράμμων που αλιεύθηκε σε οποιαδήποτε από τις γεωγραφικές περιοχές που αναφέρονται στο άρθρο 1 και εκφορτώνεται για πρώτη φορά στο εν λόγω κράτος μέλος πριν μεταφερθεί σε άλλο μέρος από τον λιμένα της πρώτης εκφόρτωσης. | 1. Οι αρμόδιες αρχές ενός κράτους μέλους μπορούν να απαιτήσουν τη ζύγιση οποιασδήποτε ποσότητας γλώσσας άνω των 100 χιλιογράμμων που αλιεύθηκε σε οποιαδήποτε από τις γεωγραφικές περιοχές που αναφέρονται στο άρθρο 1 και εκφορτώνεται για πρώτη φορά στο εν λόγω κράτος μέλος πριν μεταφερθεί σε άλλο μέρος από τον λιμένα της πρώτης εκφόρτωσης. |

Τροπολογία 21

Άρθρο 19, παράγραφος 2

2. Κατά παρέκκλιση του άρθρου 13 του κανονισμού (ΕΟΚ) αριθ. 2847/93, όλες οι ποσότητες γλώσσας άνω των 50 χιλιογράμμων οι οποίες μεταφέρονται σε τόπο διαφορετικό από εκείνο της πρώτης εκφόρτωσης ή εισαγωγής πρέπει να συνοδεύονται από αντίγραφο μιας από τις δηλώσεις που προβλέπονται στο άρθρο 8 παράγραφος 1 του κανονισμού (ΕΟΚ) αριθ. 2847/93 αναφορικά με τις ποσότητες των μεταφερόμενων γλωσσών. Η εξαίρεση που προβλέπεται στο άρθρο 13 παράγραφος 4 στοιχείο β) του κανονισμού (ΕΟΚ) αριθ. 2847/93, δεν εφαρμόζεται. | 2. Κατά παρέκκλιση του άρθρου 13 του κανονισμού (ΕΟΚ) αριθ. 2847/93, όλες οι ποσότητες γλώσσας άνω των 100 χιλιογράμμων οι οποίες μεταφέρονται σε τόπο διαφορετικό από εκείνο της πρώτης εκφόρτωσης ή εισαγωγής πρέπει να συνοδεύονται από αντίγραφο μιας από τις δηλώσεις που προβλέπονται στο άρθρο 8 παράγραφος 1 του κανονισμού (ΕΟΚ) αριθ. 2847/93 αναφορικά με τις ποσότητες των μεταφερόμενων γλωσσών. Η εξαίρεση που προβλέπεται στο άρθρο 13, παράγραφος 4, στοιχείο β), του κανονισμού (ΕΟΚ) αριθ. 2847/93, δεν εφαρμόζεται. |

Τροπολογία 22

Παράρτημα

| Το παράρτημα αυτό διαγράφεται. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------